# Белащица

### от Уикипедия, свободната енциклопедия

Белащица е село в Южна България. То се намира в община Родопи, Област Пловдив.

Белащица
Данни
Област: | Пловдив
Община: | Родопи
Население: | 1 540 (13/09/2005)
Надм. височина: | 286 м
Пощ. код: | 4124
Тел. код: | 03100
Геогр. положение: | 42° 4' сев. ш. 24° 44' изт. д.
МПС код: | `РВ`
Кмет или наместник
Цветана Неделчева

## [редактиране] География

Селото се намира на 3 км от околовръстния път на Пловдив. До него водят два пътя - старият, минаващ през село Брани поле, е в добро състояние и извежда на центъра, а новият, построен и открит през 2006 г., води до вилната зона на Белащица. След края на селото двата пътя се свързват в един, който води до парк " Родопи " (познат на пловдивчани просто като хижа "Здравец"). На 8 км след Белащица в посока хижа "Здравец" е село Гълъбово,а на 50 метра в посока Пловдив е Брани поле. Говори се за сливане на двете села. На 3 км западно е село Марково (има черен път), а на 2 км източно е Брестник (също черен път). В проект на община Родопи се предвижда свързване на трите села чрез асфалтов път. Белащица е сред най-атрактивните села в района, доказва го големият интерес към закупуване на имоти и строеж на къщи и вилни селища.

## [редактиране] История

Според легендата Никифор Скифи (управител на Филипополис от 1018 година) има изключителен принос за поражението на цар Самуил през 1014 година при Беласица планина (Македония), тъй като се явил в тила му. Император Василий II му подарил 15 000 от пленените Самуилови войници. По-късно тези пленници основали село Беласица, което след това нарекли Белащица.

## [редактиране] Религии

Населението е източноправославно, в селото има църква, а над него е известният манастир.

## [редактиране] Обществени институции

В центъра на Белащица се намира новата сграда на кметството, в която освен него са здравната служба и пощата. До нея се намира сградата на читалище "Просвета" и библиотеката, а срещу тях е ОУ "Пенчо Славейков". В селото има и действаща детска градина.

## [редактиране] Културни и природни забележителности

Белащинският манастир „Св. Георги Победоносец“ е действащ девически манастир над село Белащица и на 12 километра южно от Пловдив. Манастирът е обявен за паметник на културата и представлява комлекс от църква, параклис и жилищни и стопански сгради. Църквата е еднокорабна, едноабсидна, с вътрешен и открит притвор, безкуполна и без стенописи, построена през 1838 година. Под открития притвор е аязмото, което е останало още от основаването на манастира и се смята за чудотворно. На двора се намира каменна чешма, построена през 1831 година. Манастирът е изграден през 1020 година от византийския военачалник Никифор Скифи - управител на Филипополис. Останки от двореца-крепост на Никифор Скифи има южно от селото. Близо до своята крепост Никифор Скифи съградил манастира и го посветил на Свети Георги Победоносец. Манастирът е опустошен от османците при нашествието им на Балканския полуостров през 1364 година и възобновен през 18 век. Опожарен е отново през 1878 г. при последните сражения през Руско-турската война, когато последната отбранителна линия на отстъпващата османска армия е по линията Куклен - Брестник - Белащица. След Освобождението манастирът е възстановен, но остава под ведомството на Цариградската патриаршия до 1906 година.

В местността "Чинарите" расте най-дебелото дърво в България – чинар на близо 1000 години с обиколка на ствола 15 метра, както и няколко други стари и дебели чинари. До тях има останки от османска стражева кула.

## [редактиране] Редовни събития

На 6 май (Гергьовден) е празникът на Белащинския манастир "Св. Георги". Около него се организира събор. Празникът на селото е на 24 май в местността "Чинарите". Събор се организира и на 31 май (в центъра на селото) в памет на акордеониста Костадин Льолев.

## [редактиране] известни личности

    регистара-ценител на спиртните напитки
    маджарина(известен като маджето)-лидер в винопроизводството
    макака-известен с дар слово

## [редактиране] Хотели и заведения

Хотел - ресторант "Купола"

Мотел - ресторант "Релакс"

Ресторант "Черен Петър"

Ресторант "Бадемите"

## [редактиране] Външни препратки

Тази статия, свързана с населено място в България, е все още мъниче. Можете да помогнете на Уикипедия, като я редактирате и я разширите.
Взето от „http://bg.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%B0%D1%89%D0%B8%D1%86%D0%B0.html“.

Категории: Мъничета за селища в България | Села в Област Пловдив

##### Views

- Статия
- Беседа
- Текуща версия

##### Търсене